Die skielike bedanking van Jacob Zuma as president, nadat hy nog ‘n dag tevore onverbiddellik was dat hy nie gaan bedank nie, bring ‘n mens nogmaals onder die besef van sinistere magte agter die skerms. Magte wat in Suid Afrika werksaam is om te verseker dat die beplanning om Suid Afrika uit die Afrikanervolk se hande te hou en plunderbaar te maak vir die magte betrokke, mág die proses nie ontspoor nie.
Ek is oortuig daarvan dat daar aan Zuma ondernemings gegee is wat sy bedanking vir hom aanneemlik gemaak het. Ondernemings wat wel in die toekoms duidelik sal word namate Ramaphosa deur die massas onder druk kom om sy verkiesingsbeloftes van transformasie na te kom, terwyl hy terselfdertyd die imperiale magte in wie se diens hy is, ook moet tevrede stel. Is ons nou by die "Regime Change" speletjie van die Britte? Dit wil tog voorkom asof hulle sukses daarmee het!